CELEX: 32019D2145
Language: da
Date: 2019-12-05 00:00:00
Title: Rådets afgørelse (EU) 2019/2145 af 5. december 2019 om indgåelse på Unionens vegne af aftalen i form af brevveksling mellem Den Europæiske Union og Ukraine om ændring af de handelspræferencer for fjerkrækød og tilberedt fjerkrækød, der er fastsat i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side

16.12.2019   
               
               
                  DA
               
               
                  Den Europæiske Unions Tidende
               
               
                  L 325/41
               
            
         RÅDETS AFGØRELSE (EU) 2019/2145
         af 5. december 2019
         om indgåelse på Unionens vegne af aftalen i form af brevveksling mellem Den Europæiske Union og Ukraine om ændring af de handelspræferencer for fjerkrækød og tilberedt fjerkrækød, der er fastsat i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, andet afsnit, litra a), nr. v),
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (2) (»associeringsaftalen«) trådte i kraft den 1. september 2017.
                  
               
                     (2)
                  
                  
                     En ny type fjerkræudskæring består af det traditionelle bryststykke med vingeben og kan efter få ændringer i Unionen markedsføres som fjerkræbryst på EU-markedet. Der er derfor risiko for, at ubegrænset import af disse udskæringer — importen heraf fra Ukraine nåede op på 55 500 ton i 2018 — kan underminere de i associeringsaftalen fastsatte betingelser for import af traditionelle fjerkræbrystudskæringer til Unionen, navnlig de kvantitative begrænsninger i form af et toldkontingent.
                  
               
                     (3)
                  
                  
                     Den 20. december 2018 bemyndigede Rådet Kommissionen til at indlede forhandlinger med Ukraine med henblik på at finde en løsning ved at ændre de handelspræferencer for fjerkrækød og tilberedt fjerkrækød, der er fastsat i associeringsaftalen. Den 19. marts 2019 blev disse forhandlinger afsluttet med et positivt resultat.
                  
               
                     (4)
                  
                  
                     I overensstemmelse med Rådets afgørelse (EU) 2019/1320 (3) blev aftalen i form af brevveksling mellem Den Europæiske Union og Ukraine om ændring af de handelspræferencer for fjerkrækød og tilberedt fjerkrækød, der er fastsat i associeringsaftalen (»aftalen i form af brevveksling«), undertegnet den 30. juli 2019 med forbehold af indgåelse af aftalen i form af brevveksling.
                  
               
                     (5)
                  
                  
                     Generalsekretariatet for Rådet for Den Europæiske Union er depositar for aftalen i form af brevveksling.
                  
               
                     (6)
                  
                  
                     Aftalen i form af brevveksling bør godkendes —
                  
               VEDTAGET DENNE AFGØRELSE:
         
            Artikel 1
            Aftalen i form af brevveksling mellem Den Europæiske Union og Ukraine om ændring af de handelspræferencer for fjerkrækød og tilberedt fjerkrækød, der er fastsat i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, godkendes herved på Unionens vegne (4).
         
         
            Artikel 2
            Formanden for Rådet udpeger den eller de personer, der er beføjet til på Unionens vegne at give den meddelelse, der er omhandlet i aftalen i form af brevveksling (5).
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 5. december 2019.
            
               
                  På Rådets vegne
               
               M. LINTILÄ
               
                  Formand
               
            
         
         
            (1)  Godkendelse af 26.11.2019 (endnu ikke offentliggjort i EUT).
         
            (2)  EUT L 161 af 29.5.2014, s. 3.
         
            (3)  Rådets afgørelse (EU) 2019/1320 af 18. juli 2019 om undertegnelse på Unionens vegne og om midlertidig anvendelse af aftalen i form af brevveksling mellem Den Europæiske Union og Ukraine om ændring af de handelspræferencer for fjerkrækød og tilberedt fjerkrækød, der er fastsat i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (EUT L 206 af 6.8.2019, s. 1).
         
            (4)  Teksten til aftalen i form af brevveksling er offentliggjort i EUT L 206 af 6.8.2019, s. 3 sammen med afgørelsen om undertegnelse.
         
            (5)  Datoen for aftalen i form af brevvekslings ikrafttræden offentliggøres i Den Europæiske Unions Tidende på foranledning af Generalsekretariatet for Rådet.